04/02/2022 | Administración LocalMunicipal
Padrón
Resolución do recurso de alzada e aprobación da bolsa de emprego prevista na base 14 das que rexeron o procedemento de selección de persoal funcionario interino para proveer transitoriamente un posto de traballo de auxiliar-administrativo

Faise público que por Decreto do señor Alcalde 75/2022, do 31 de xaneiro, resolveuse o recurso de alzada interposto contra o acordo do 27 de outubro do 2021 do Tribunal cualificador constituído no procedemento de selección de persoal funcionario interino para proveer un posto de traballo de auxiliar-administrativo de secretaría do Concello de Padrón, expte.05/2021-SPFI, e aprobouse a bolsa de emprego prevista na base 14 das que rexeron este procedemento, o cal se reproduce a continuación: Primeiro. Por acordo da Xunta de Goberno Local do 27 de maio de 2021 convocouse o procedemento de selección, mediante o sistema de oposición, de persoal funcionario interino para proveer transitoriamente o posto de auxiliar-administrativo de Secretaría deste Concello e aprobáronse as bases que rexerán o mesmo, expte.05/2021-SPFI. Segundo. A convocatoria e bases publicáronse no BOP número 116 do 22 de xuño de 2021, no Taboleiro electrónico do Concello e no de anuncios da Casa do Concello e na páxina web ese mesmo día. A convocatoria exclusivamente publicouse ademais no DOG número 135 do 16 de xullo do 2021. Terceiro. Presentadas as instancias, por Decreto do Alcalde 690/2021, do 7 de outubro, apróbase a lista definitiva de persoas admitidas e excluídas, noméase ao Tribunal cualificador e convócase o acto de constitución do mesmo para o día 22 de outubro do 2021. Cuarto. Trala realización do primeiro exercizo e a súa corrección, o 27 de outubro do 2021 o Tribunal acorda outorgar as puntuacións correspondentes facéndose público o resultado o día 2 de novembro do 2021 no Taboleiro electrónico e lugar de realización da proba (Auditorio Municipal) e ao día seguinte procédese á apertura dos sobres que conteñen a identificación das persoas aspirantes que realizaron a proba do que se estráe o seguinte resultado por aspirante: Quinto. O 16 de novembro do 2021 don Paul Henry Juan Moises Juncosas Rejala presenta no rexistro municipal recurso de alzada contra a Acta do Tribunal cualificador de corrección do primeiro exercicio por non considerala conforme a Dereito e solicitando que se corrixan as calificacións do primeiro exercicio do proceso selectivo correspondentes cos códigos 02, 08, 09, 10, 15, 16, 27, 29 e 44. Sexto. Realizado o proceso de selección, o 29 de novembro do 2021 o Tribunal acorda outorgar as seguintes puntuacións finais ás persoas aspirantes que superaron o proceso, formula proposta de nomeamento a favor da aspirante que obtivo a mellor puntuación e aproba a listaxe de reserva prevista no apartado 4 da base 11. Sétimo. O anterior acordo faise público no Taboleiro electrónico e no da Casa do Concello o día 9 de decembro do 2021 e o día 13 no Taboleiro electrónico conxuntamente coa listaxe das persoas aspirantes que pasan a formar parte da bolsa de emprego prevista na base 14 das que rexen este procedemento. O 16 de decembro do 2021 publícase ademais tamén a listaxe da bolsa de emprego no BOP número 238 e o 30 de decembro do 2021 na páxina web. A bolsa de emprego resultante, ordenada de xeito decrecente, é a seguinte: Oitavo. O 3 de xaneiro do 2022 solicítase ao Presidente do Tribunal cualificador a emisión do informe correspondente ao respecto do recurso de alzada presentado, sendo emitido mediante a Acta formalizada o 10 de xaneiro do 2022 no que se recolle que se produciu un erro aritmético no cálculo da puntuación correspondente ao primeiro exercizo do aspirante con código 44, é dicir o recurrente señor Paul Henry Juan Moises Juncosas Rejala, o cal á súa vez supón unha rectificación na orde que ocupa na bolsa de emprego resultante. Noveno. Tendo en conta a puntuación total das persoas que integran a bolsa de emprego proposta polo Tribunal, detéctase un erro na orde das persoas aspirantes 13 e 14 que debe ser correxido. Primeiro. Considerando que o artigo 121.1 da Lei 39/2015, do 1 de outubro, do procedemento administrativo común das administracións públicas, establece que: “1. As resolucións e os actos a que se refire o artigo 112.1, cando non poñan fin á vía administrativa, poderán ser impugnados en alzada ante o órgano superior xerárquico do que os ditou. Para estes efectos, os tribunais e órganos de selección do persoal ao servizo das administracións públicas e calquera outro que, no seo destas, actúe con autonomía funcional, consideraranse dependentes do órgano a que estean adscritos ou, na súa falta, do que fixese o nomeamento do seu presidente.2. O recurso poderase interpor ante o órgano que ditou o acto que se impugna ou ante o competente para resolvelo. Se o recurso se interpuxese ante o órgano que ditou o acto impugnado, este deberá remitilo ao competente no prazo de dez días, co seu informe e cunha copia completa e ordenada do expediente. O titular do órgano que ditou o acto impugnado será responsable directo do cumprimento do previsto no parágrafo anterior.” Segundo. Considerando que o escrito de interposición do recurso reúne os requisitos mínimos para poder ser admitido a tramite e que foi interposto en prazo segundo o artigo 122 da LPAC. Terceiro. Considerando o informe emitido polo Tribunal o 10 de xaneiro do 2022, cuxos argumentos son asumidos no presente acordo como motivación en base ao establecido no artigo 88.6 da Lei 39/2015, do 1 de outubro, do procedemento administrativo común das administracións públicas (LPAC), e que se reproduce a continuación: “RECURSO DE ALZADA.- En data 16 de novembro do 2021 por parte de don Paul Henry Juan Moises Juncosas Rejala preséntase recurso de alzada e no que entre outras cuestións impugnaba o criterio determinado polo Tribunal á hora de determinar as notas das persoas aspirantes. Neste senso, o Tribunal, e de acordo coas bases que rexen o procedemento selectivo acordou que cada dúas respostas incorrectas, restaran unha correcta, aplicando unha regra de tres. Tamén, que si unha persoa tiña un número impar de respostas erróneas, que só se restaría o importe da fracción completa, é dicir, a unha persoa con tres respostas incorrectas restaríaselle unha correcta e non 1,5 e así sucesivamente. Dito criterio foi o empregado para a valoración de todas as persoas aspirantes e determinado polo Tribunal inmediatamente antes da corrección do mesmo. Se ben é certo que a persoa recorrente (código de participación no proceso selectivo núm.44) obtivo unha puntuación de 5,50 puntos no primeiro exame, unha vez revisado o mesmo, obsérvase que se produciu un erro aritmético xa que o seu exercicio contaba con 45 respostas ben contestadas, 13 mal e dúas en branco co que a nota que lle correspondería sería a de 6,50 puntos e non os 6,42 puntos que alega a persoa recorrente. Tendo en conta o art.109 da Lei 39/2015, do 1 de outubro, de procedemento administrativo común das administracións públicas, as administracións públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. Por todo elo, procede que se lle estime parcialmente o recurso de alzada presentado e se rectifiquen as notas do primeiro exercicio e totais de don Paul Henry Juan Moises Juncosas Rejala no presente proceso selectivo. RECTIFICACIÓN DA CUALIFICACIÓN DEFINITIVA DO PROCESO SELECTIVO.- De acordo co disposto na Base 11ª das que rexen o presente proceso selectivo as persoas que superaron a oposición son as que de seguido se relacionan: De acordo co regulado na Base 14ª das que rexen o procedemento selectivo, procede á rectificación das persoas integrantes da bolsa de emprego e que está integrada polas persoas que a continuación se relacionan por orde decrecente: Cuarto. Considerando que a base 14 das que rexen este procedemento establece que: “Crearase unha bolsa de emprego para a cobertura de postos de traballo con carácter interino ou temporal para os que se esixan os mesmos requisitos que nas presentes bases, integrada por todas aquelas persoas aspirantes que superasen o proceso relacionadas por orde decrecente de puntuación na listaxe confeccionada polo Tribunal cualificador, así como por aquelas que non superasen o proceso pero que, cando menos, superasen o primeiro exercicio.” Quinto. Considerando que o artigo 108.2 da LPAC establece que: “As administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos”. Sexto. Considerando as competencias atribuídas ao Alcalde no artigo 21.1. h) da Lei 7/1985, de 2 de abril, reguladora das bases de réximen local, e no artigo 7 do Real decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección dos funcionarios de Administración Local, Primeiro. Estimar en parte o recurso de alzada interposto por don Paul Henry Juan Moises Juncosas Rejala contra o acordo do 27 de outubro do 2021 do Tribunal cualificador constituído no procedemento de selección de persoal funcionario interino para proveer un posto de traballo de auxiliar-administrativo de secretaría do Concello de Padrón, expte.05/2021-SPFI, no sentido de correxir a puntuación do primeiro exercizo que corresponde ao recurrente (código 44) que pasa a ser de 6,50 puntos. Segundo. Correxir o erro detectado na orde das seguintes persoas integrantes da bolsa de emprego que pasan a ocupar os postos 13 e 14 respectivamente tendo en conta a puntuación final de cada unha: - 13. CIDRIAN HERMANS, PAULA CATALINA. - 14. LA FUENTE, SANDRA LUISA DELIA MARGARITA RUCK. Terceiro. Tendo en conta as correccións anteriores, aprobar a seguinte bolsa de emprego á que se refire a base 14 das que rexeron o procedemento de selección de persoal funcionario interino para proveer un posto de traballo de auxiliar-administrativo de secretaría do Concello de Padrón, expte.05/2021-SPFI, que queda do seguinte xeito: Cuarto. Facer pública a presente resolución no Boletín Oficial da Provincia da Coruña, no Taboleiro electrónico do Concello (https://sede.padron. gal) e no da Casa do Concello, así como na páxina web (www.padron. gal). Quinto. Contra a presente resolución, que pon fin á vía administrativa, poderase interpoñer: - Recurso contencioso-administrativo ante o Xulgado do Contencioso-Administrativo, no prazo de dous meses desde o día de publicación da mesma no Boletín Oficial da Provincia da Coruña. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.» Padrón, 31 de xaneiro do 2022 O Alcalde (documento asinado dixitalmente) Asdo. Antonio Fernández Angueira